અમદાવાદ: અમદાવાદ શહેરમાં મધ્યમાં વહેતી સાબરમતી નદી પર કુલ સાત બ્રિજ આવ્યા છે. જે શહેરની શોભા ગણવામાં આવે છે. પરંતુ આ સાત બ્રિજને “મોતના બ્રિજ ” કે “સુસ્યાઈડ પોઈન્ટ ” તરીકે ઓળખવામાં આવી રહ્યા છે. આ ઓળખનું કારણ આ ઓવરબ્રિજ પરથી ઝંપલાવીને આપઘાત કરવાના રોજના એક કે બે બનાવ બને છે. આ આપઘાતને રોકવા માટે સાબરમતી નદી પરના ઓવરબ્રિજ પર જાળી લગાવવાની લોક માગ ઊઠી હતી જેને ધ્યાનમાં લઈને કોર્પોરેશન દ્વારા એલિસબ્રિજ અને આંબેડકર બ્રિજ પર જાળી લગાવાની મંજૂરી આપવામાં આવી છે.અમદાવાદ મ્યુનિ કોર્પોરેશનને 26 લાખનાં ખર્ચે જાળી લગાવાની મંજૂરી મળે એક મહિનો થવા આવ્યો પણ હજી માત્ર એલિસબ્રિજ પર સેમ્પલ તરીકે માત્ર એક જાળી લગાવામાં આવી છે.